
DISCEPTATIO  INAUGURALIS 


DE 


PARTU  ACCELERANDO. 


jjiu  apud  medicos  agitatum  fuit,  quousque  in 
naturae  operationibus  ad  foeminas  parturientes 
expediendas  tuto  intercedi  possit.  Curatio  quam 
hac  Thesi  tracturus  sum,  eadem  controversia  in¬ 
volvitur,  atque  saepissime  et  matris  et  pueri  sa¬ 
lutem  implicat. 

Nihilominus,  in  pelve  distorta  vel  angustiore 
laborantibus,  partum  praematurum  arte  multo  ra¬ 
rius  excitari  videmus,  quam  insignia  inde  spe¬ 
randa  beneficia  manifesto  suadeant. 

Fateor  equidem  nonnullis  magis  placere,  om¬ 
nia  almis  naturas  conatibus  permittenda  esse;  quo¬ 
niam  hsec  fere  per  universa  animalium  saecla 
parturientium  foeminarum  saluti  amplissime  con¬ 
suluerit.  Mammalibus  vero  partus  plerumque 
dolens  est,  atque  humano  generi  non  nisi  in¬ 
signi  cruciatu  absolvendus  ;  adeo  quidem  magno 
saepe  periculo  in  vita  cultiore  utentibus  stipatus, 
ut  nemo  prudens,  quomodocunque  naturae  expec- 
tandae  fautores  ratiocinentur,  in  hac  luxuriosa 
vitae  conditione  hodierna,  non  omnia,  quae  ad  mi¬ 
serias  periculaque  gravidarum  sublevanda  fieri 
possunt,  conamina  artis  enixe  suaderet. 

Hujus  enim  ^vi  mulieres,  iis  occupationibus, 
iisque  vitae  generibus,  qu^  tutum  sola  puerpe¬ 
rium  promittant,  non  amplius  utentes,  aliis  et 
s^pe  omnino  contrariis  sese  addicere  videntur. 
Hinc  non  tantum  partes  molles  morbida?  facta?, 
sed  ossa  ipsa  vitiantur,  distorquentur,  ita  quidem 
ut  omnes  naturae  conatus  ad  partum  sospitan¬ 
dum  nihil  valent.  Impedimenta  nullo  modo 
supeianda,  exitui  obstant ;  atque  nisi  haec  submo¬ 
veantur,  vel  corpus  infantis  tenellum,  eo  tempore 
quo  adhuc  parvum  angustias  transire  possit,  inde 

subducatur,  tam  de  ipso  quam  de  matre  infelice, 
actum  erit.  Hactenus  vero  ultima  ratio  melior 
fuit,  atque  partu  praematuro  excitando  effici  con¬ 
suevit. 

Nemo  tamen  illud  temere  institui  suaderet ; 
atque  tot  sunt  difficultates  comitantes,  tanta  est 
attentio  anxietasque  animi,  felici  ejus  termina¬ 
tioni  necessaria,  ut  non  nisi  summa  considera¬ 
tione  adhibita  tentari  debet. 

Multi  jam  anni  sunt,  cum  in  obscura  Cambriae 
casula,  mulierculam  miseram,  jam  tertio  die  pri¬ 
mi  sui  partus  laboribus  frustra  luctantem,  visi¬ 
tavi.  Sub  medico  hanc  artis  medicinalis  par¬ 
tem  minus  diligenter  erudito,  adhuc  fuerat ;  at¬ 
que  ille  infelicem,  brachio  pueri  prominente,  us¬ 
que  detinuerat,  nec  unquam  situm  partus  mutare 
conatus.  Illud  quod  facile  inde  sperares,  accidit. 
Doloribus  longis  quidem,  sed  frustra  continuatis; 
humerus  et  pars  thoracis  in  exitum  pelvis  firmi¬ 
ter  impacti  sunt.  Liquor  amnii  omnis  emissus 
est ;  vires  puerperae  exhaustae ;  omnis  conatus 
meus  ad  brachium  levandum,  quo  pedes  attine¬ 
rem,  nixus  violentes,  superinduxit  maximos,  qua¬ 
le»  quidem  timorem  ne  uterus  rumperetur,  mihi 

injiciebant.  Post  opiatum  exhibitum,  horasque ' 
aliquot  sine  commodo  expectatas,  infantem  jam  . 
mortuum  esse  e  brachii  conditione  certior  factus, 
ad  solum  relictum  auxilium,  embryotomiam,  con¬ 
fugi,  Multa  huic  impedimenta  obstabant ;  at¬ 
que  priusquam,  in  positu  adeo  incommodo,  mul¬ 
tam  partem  viscerum  thoracis  extraxissem,  vehe- 
mente  contractione  sui  accedente,  uterus  rum¬ 
pitur,  foetus  in  cavum  abdominis  relabitur.  Pul¬ 
sus  confestim  collapsus  fit,  facies  vero  Hippo- 
cratica,  brevique  animam  efflavit. 

Post  mortem,  humerum  adeo  in  pelve  impac¬ 
tum  inveni,  quod  non  nisi  partem  corpusculi  in 
abdomen  evadere  permisisset.  Pelvis  in  tantum 
contracta  fuit,  ut  per  eam  foetum  plenae  magnitu¬ 
dinis  transire,  conditione  etiam  maxime  favente, 
impossibile  fuerit. 

Os  sacrum  adeo  prominebat,  uti  spatium,  non 
multo  magis  quam  duos  pollices  inter  se  atque 
os  pubis  latum,  relinqueret. 

Hoc  exemplo,  mulierem  nihil  praeter  partum 
praematurum,  embryotomiam,  sectionem  ve  Cae¬ 
saream,  conservare  potuisset. 

Homm  primum  iiimc,  occasione  idonea  oblata, 
instituere  mecum  decrevi ;  utpote  quod  omnium 
optimum  auxilium  videretur. 

Primam  quae  mihi  occurrit  hujusmodi  oppor¬ 
tunitatem,  ex  Diario  Medico-Physico  Januarii 
1817?  infra  descripsi. 

Mense  Augusto  1812,  Dominam  Danes,  tunc 
partu  laborioso,  atque  perquam  protracto,  primum 
puerum,  qui  circa  triduum  ante  mortuus  fuisset, 
edentem  curavi.  Placentam  separatam  ingens* 
sanguinis  profusio  secuta  est :  vires  ad  extremum 
gradum  exhaustae ;  nec  nisi  post  plures  menses 
redintegratae  sunt. 

Quadragenaria  fere  fuit,  fibra  rigidiore  prae¬ 
dita  ;  nec  per  totum  diutinum  hunc  partum  de¬ 
ficiebant  nixus  idonei  ad  expellendum.  ^Hinc 
naturam  parum  interpellendam  esse  judicavi; 
enemata  subinde  et  catheterem,  prout  opus  esset, 
administrare  contentus.  Nondum  tamen  pelvis 
marginem  adeo  contractam  esse  didiceram  ;  nam 
caput  foetus  dum  post  mortem  pelve  jaceret,  ni¬ 
mis  mollitum  fuit,  quam  ut  pressum  ab  eodem 
exeunte  toleratum,  aestimare  possum. 

Rursus  gravida  facta,  abortum  maturum  sed  fa¬ 
cilem  passa  est  mense  Augusto  1813.  Tertio 
gravida  facta  est,  et  post  partum,  priore  multo 
magis  protractum,  difficilem  et  laboriosum,  infante 
mortuo  tandem  liberata  est,  mense  Januario 
A.  D.  1815.  Faustissime  tamen  evenit,  quod 
nulla  haemorrhagia  notabilis  luctam  ejus  diu  pro¬ 
ductam  subsecuta  est.  Hoc  temporis  pelvis  margi¬ 
nem  contractiorem  esse,  quam  quae  unquam  de¬ 
inde  infantem  vivum  maturum  transmittere  pos¬ 
set,  certior  factus,  praedixi. 

Quarto  partum,  utero  gerens,  ad  medium  De¬ 
cembrem  1816  expectabat :  vivum  infantem 
edere,  mire  desiderabat.  Ut  ipsa  tuta  esset,  par¬ 
tumque  sospitem  nancisceretur,  puerperium  anti¬ 
cipare,  uterinas  contractiones  ante  medium  ulti¬ 
mi  mensis  gestationis,  Novembris,  excitando,  pro¬ 
posui.  Foemina  assensa  est. 

Alvo  probe  exinanita,  ad  os  uteri  dilatandum 
accessi,  id  quod  pelvis  angustiae,  situsque  uteri,  in 
sacrum  protrusum  innitentis  praeter  spem  diffi¬ 
cile  factu  reddiderant.  Post  multos  tandem 
cautos  conatus,  die  Jovis  vespere  eo  profeci  ut 
aquas  emitterem,  partus  lentus  naturalis  subsecii- 

tus  esset.  Eadem  nocte  nonnihil  dormiit,  dolo¬ 
ribus  licet  regularibus  subinde  interpellata. 

Adhuc  vivax  erat  puer,  et  crebra  satis  exami¬ 
natione,  caput  sede  naturali  modo  offerre  persua¬ 
sus  sum. 

Totam  diem  Veneris  tardo  puerperio  detenta 
est,  noctu  parum  dormiens.  Die  Saturni,  seu  9"®, 
aegra  anxia  facta  est,  nimirum  eosdem  quos  ante 
parturiens  passa  est  cruciatus  metuens.  Primo 
vespere  illius  diei  plenam  opii  dosin  ex  potu  car¬ 
diaco  exhibui,  quae  res  somni  aliquid  foeminae  con¬ 
ciliavit. 

Inde  cum  nixu  violento  experrecta  est,  atque 
primo  diei  Dominicae  mane  infans  in  pelvem  des¬ 
cenderat,  ubi,  contra  quod  sperabam,  clunes  prae¬ 
sentabat. 

Etiam  hoc  puerperii  stadio,  infantem  procul 
dubio  vivum  fuisse,  persuasissimus  sum ;  sed 
quando  caput  ejus  in  contactum  ossis  sacri  perve¬ 
nisset,  licet  conatus  parturiendi  tum  vehementis- 
simi  essent,  progressus  ejus  admodum  retardatus 
est.  Perito  quidem  obstetrico  vix  opus  est  ut 
adderem,  moram  eam  tum  inevitabilem,  ex  clune 
praecedente,  infanti  lethalem  necessario  fuisse. 

Tertio  tamen  deiii  partu  emortuo,  multo  quam 
opinio  fuit  citius  liberata  est,  atque  brevi,  sine 
ullo  signo  ingrato,  in  valetudinem  restituta  est. 

Inventum  est,  infantem  per  marginem  pelvis 
superiorem  positu  maxime  incommodo  transiisse. 
Os  enim  alterius  lateris  parietale  in  partem 
prominentem  ossis  sacri,  tam  firmiter,  violento 
conatu,  impactum  est,  ut  profundam  ibi  impres¬ 
sionem  reliquisset ;  id  quod  moram,  demum  que 
mortem  infantis,  facile  explicavit. 

Mihi  quidem  nunc  opinio  est,  quod  si  partus 
duabus  vel  tribus  ante  septimanis  superinduc¬ 
tus  fuisset,  infantem  multo  facilius  conservari 
potuisse.  Quum  tamen  contractio  pelvis  hoc 
exemplo  adeo  insignis  facta  fuisset,  haud  veri¬ 
simile  est,  infantem  septemmestrem,  nisi  positu 
naturali  oblatum,  vivum  nasci  posse.  Quin  huic 
foeminae,  satis  probabile  mihi  videtur,  deformita¬ 
tem  ossium  indies  augescere. 

Hoc  exemplum  aliud  habeatur  documentum 
utilitatis  commodique  e  partu  praBmaturo  exci¬ 
tando,  in  iis  foeminis  miseris,  quibus  e  pelve  con¬ 
tracta  infantes  edere  contigit ;  haec  enim  puerpera 
se  longe  longeque  minores  cruciatus  hoc  quam 

prioribiis  puerperiis  passam  esse  asseveravit. — 
Bedfordii,  Dec.  9.  1817. 

Hac  curatione  nos  capite  specilli  obtusiore 
operati  sumus ;  sed  difficultas  qua  in  membranas, 
quando  eas  perforare  vellem,  illud  dirigere  pote¬ 
ram,  catheterem  foemineum  longe  meliorem  esse 
mihi  persuasit ;  uti  nuper  a  doctissimo  viro  hujus 
urbis,  rei  obstetricae  Professore,  lubens  didici. 

Quinimmo,  si  de  hac  olim  curatione,  priusquam 
Edinburgum  adveneram,  vel  minimum  ambige¬ 
rem  ;  quod  postea  didici  sub  eodem  Professore, 
cujus  peritia  inque  disciplina  sua  humanitas  adeo 
merito  et  universo  laudantur,  dubia  omnia  com- 
pescuisset. 

Utcunque  tamen  magna  hujus  curationis  com¬ 
moda  sint,  non  temere  putetur  cuilibet  medico 
eam  competere. 

Si  enim  mulier  moriatur,  ingens  famae  suae  di- 
minutio  subsequatur  ;  nisi  quidem  alius  peritioris 
medici  opinio  cum  eo  consentiret,  vix  medico  ju¬ 
niore  tentari  debet.  Omnium  amicarum  suarum 
oculi  in  parturientem  convertuntur.  Quin  ipsa  rei 
novitas  aliquando  Chirurgo  cautionem  suadere  de¬ 
bet,  etiamsi  nequeo  non  usum  ejus  enixe  urgere 

quandocunque  tanta  pelvis  deformitas  adest, 
quanta  foeminam,  ne  infantem  vivum  maturum- 
.  que  edat,  prohibeat. 

Nescio  vero,  an  foeminis  tunc  primum  utero 
gerentibus,  eadem  bene  adhiberi  possit ;  quia  mo¬ 
destia,  pudorque  puellaris,  plerumque  investiga¬ 
tionem  prohibebit  in  statum  ossium  pelvis  adeo 
accuratam,  ut  de  hujus  operationis  necessitate  ju¬ 
dicare  queamus.  Quin  si  forma  externa  mulie¬ 
ris  aliquam  nos  pelvis  deformitatem  subesse  do¬ 
ceret  ;  atque  hanc  multam  adesse  persuasi  esse¬ 
mus ;  nihilominus  non  prudentis  obstetrici  esset 
pronunciare,  vivum  infantem  inde  nasci  non  posse. 
Vires  enim  et  auxilia  naturae  in  foetu  foras  ad  lu¬ 
cem  et  auras  mittendo  mirifica  sunt.  Omnes  qui¬ 
dem  hac  arte  mediocriter  exerciti,  saepe  fateantur 
oportet,  se  delectari  simul  et  mirari  artificia  sub¬ 
inde  exhibita,  ut  mater  cum  prole  conservetur. 
Infans  parvus  sit ;  partus  ante  diem  ex  causis  na¬ 
turalibus  praemature  superveniat ;  atque  certe,  ut 
omni  gravidae  vivi  pueri  edendi  occasio  competat, 
medici  proculdubio  officium  est. 

Quando  quidem  hujus  rei  nullam  probabilita¬ 
tem  vel  etiam  possibilitatem  subesse  satis  constat, 

quae  curatio,  precor,  adhuc  aut  proposita  aut  adhi¬ 
bita  fuit,  quae  tantam  salutis  spem  tam  matri 
quam  partui  ejus  promittit  ? 

Verum  quandocunque  hanc  methodum  insti¬ 
tuere  decretum  est,  modus  quo  fit  in  variis  libris 
descriptus  invenitur  ;  nusquam  tamen  adeo  docte 
expositum  reperi,  ac  in  Praelectionibus  Professo¬ 
ris  hac  Alma  Academia  Obstetricii. 

Olim  quidem  difficultates  graviores  huic  cura¬ 
tioni  obstabant,  si  quando  natura  matri,  prolique 
sospitandis  inaequalis  videretur.  Quousque  vero 
bonis  moribus  res  conveniat,  vel  justo  rectoque  re¬ 
pugnet,  clarissimis  Galliae  et  aliarum  regionum 

* 

viris  quaesitum  fuit. 

His  enim  scrupulos  quosdam  religio  injecerat, 
an  matris  quam  infantis  salutem  periclitari  lice¬ 
ret  :  scilicet  ne  hic  Baptismate  egenus  moreretur, 
misere  metuentes.  Quin  sectionem  Caesarianam, 
vel  Sigaultianam,  eadem  ex  causa  maluissent :  et 
quamvis  Sue  auctor  sit,  celeberrimum  Petit  uti¬ 
litatem  innocentiamque  hujus  operationis  quon¬ 
dam  indicasse ;  imo  nonnullis  deformibus  usur¬ 
passe  :  ipse  tamen,  Baudelocque  et  Gardieu, 
praejudicia  in  eam  aegre  explicanda,  fovisse  viden¬ 
tur. 

Horum  primus  infantis  semper  incolumitati 
iniquam  esse  dixit,  ut  nunquam,  nisi  post  hse- 
morrhagias  admodum  profusas,  ubi  nulla  alia 
spes  esset  matris  servandae,  admitti  deberet :  etiam 
partum  praematurum,  si  semper  eodem  tempore 
excitatum,  haud  minus  fortasse  tardum,  diffici¬ 
lem,  lethalem,  etiam  aeque  inefficacem  nonnullis 
fore,  ac  si  foemina  ad  tempus  justum  intacta  man¬ 
sisset.  ’ 

Gardieu  vero  contendit,  uterum  "praemature 
patefactum  in  inflammationem  decidere,  quae  fa¬ 
cilem  aut  lethum  inferat,  aut  scirrhum,  ulceratio¬ 
nem,  cancrum  ;  quae  res  vitam  mulieris  adeo  cru¬ 
ciant,  ut  melius  fuerit  terminum  gestationis  na¬ 
turalem  opperiisse,  etiamsi  tum  denique  sectio 
aut  Caesariana  aut  Sigaultiana  obeundae  fuerint. 

Matribus  autem  Britanniae  felicius  evenit, 
quod  curatio  hic  magis  liberalis,  magisque  ratio¬ 
nalis  plerumque  adoptata  est. 

Ubicunque  vita  matris  periclitatur ; — neque 
dubito  quin  fatalis  fere  eventus  duarum  sectio¬ 
num  supra  dictarum  ad  eam  duxerit  curationem, 
quam  nunc  ex  conjuncto  multorum  clarorum  me- 

dicorum  testimonio  usui  merito  commendare  au- 
sim  :  ibi  adhibere  oportet. 

Monendum,  nihilominus  est,  multo  majorem, 
ut  videtur,  metum  esse  positus  infantis  inordina¬ 
ti  (  qua  re  probabilitas  vivi  partus  multum  im¬ 
minuitur)  quam  si  ad  plenum  gestationis  termi¬ 
num  perventum  esset.  Nescio  quidem  an  hujus 
rei  ulla  satis  idonea  ratio,  praater  pelvis  forte  con¬ 
ditionem  deformem,  ideoque  pressum  in  uterum 
quotidie  crescentem,  inque  omnem  partem  aeque 
sese  expansurum,  inaequalem,  reddi  possit.  Si 
tamen  examinatione  instituta,  ante  membranas 
perforatas,  alia  quaevis  pars  quam  caput  sese  of¬ 
ferre  inveniatur ;  Doctor  Merriman  suadet 
operationem  paucis  diebus  differri,  quo  capiti  ad 
situm  proprium  redeundi  occasio  forte  praebeatur : 
id  quod  plurimis  exemplis  occurrisse  confirmat. 
Certe  a  situ  commodo  vel  incommodo,  foetus  vita 
magna  ex  parte  pendere  potest. 

Infantis  quidem  Dominae  Danes  mortem,  clu¬ 
nium  praegressioni  soli  tribuo ;  atque  in  nonnul¬ 
lis  a  Barlow  et  Merriman  traditis  exemplis, 
similem  infelicem  eventum  mortem  infantum  at¬ 
tulisse  invenio. 

Pressus  diuturnus,  quem  chordam  sustinere  in 
pelve  contractissima  oportuit,  quando  clunes  pes- 
ve  se  offerunt,  etiamsi  mense  septimo  excitatus 
praemature  fuerit  partus,  necessario  vitam  ejus 
extinguet. 

Doctoris  Jacobi  Hamilton  opinio  est,  tem¬ 
pus  maxime  opportunum  esse  mense  septimo  Ca~ 
lendario,  dieque  decimo  septimo  ab  ultimis  men¬ 
struis,  vel  tertio  mense  decimoque  septimo  die  a 
primo  pueri  motu  in  utero.  Si  haec  tempora  for¬ 
te  concurrant,  tanto  melius. 

Partus  accelerandi  laudes  amico  olim  nostro 
venerabili  Doctori  Macauley,  qui  Londini,  ad 
medium  saeculi  praeteracti,  artem  obstetricam  fa¬ 
ciebat,  anatomiamque  haud  sine  gloria,  docebat, 
merito  tribuuntur.  Is  enim  primus  nostrum  in 
usum  introduxit.  Haud  multis  quidem  abhinc 
annis  mortuus  est,  privatus,  diuque  laboribus 
medicinae  gravioribus  liberatus,  ad  multam  senec¬ 
tutem  perductus. 

Post  illum  Doctor  Denman,  in  libro  suo.  De 
Arte  Obstetrica,  inscripto,  rem  candide  et  per¬ 
spicue  protulit. 

Sententia  ejus  de  proprietate  et  innocentia,  nec 
non  experientia  ejus  magna  de  incolumitate  hu¬ 
jus  operationis,  necessario  apud  omnes  artem  ob¬ 
stetriciam  profitentes,  multum  valuit.  Negat  qui¬ 
dem  dubium  aliquod  existere  posse,  an  salva  recti 
conscientia  illa' institui  possit,  si  sanitatem  homi¬ 
nis,  ullo  modo  mutare  ita  liceat,  ut  leniorem  prae¬ 
sentem,  pro  graviore  futuro  morbo  pati  cogatur, 

Doctori  Denman  successerunt  Barlow, 
Merriman,  Clarke,  plurimique  alii,  qui  haud 
cunctanter  hanc  curationem  publica  sua  appro¬ 
batione  singularem  confirmaverunt.  Quum  vero 
jam  pridem  dixerim  quam  probe  eadem  placeat 
inclyto  Rei  Obstetricae  hujus  urbis  Professori, 
cujus  experientia  amplissima,  atque  in  arte  sua 
judicium  acutissimum,  vel  ipsa  eam  quam  laudet 
medendi  rationem,  usui  medico  satis  valide  com- 
mendassent,  ad  qusedam,  ante  operationem  dili¬ 
genter  consideranda,  jam  transibo. 

Prius  autem  paucis  breviter  tradenda  erit  ra¬ 
tio,  qua  partum  praematurum  accersiri  Doctor 
Hamilton  suadet,  quo  facto,  atque  necessitate 
demum  multae  cautionis,  atque  observationis,  an¬ 
tequam  operationem  talem  gravidae  medicus  prae- 

cipere  ausit,  rite  indicata,  lianc  dissertationem 
ad  finem  perducam. 

Quoniam  periculum,  non  tantum  Doctoribus 
Denman  et  Hamii/pon,  sed  plurimis  aliis  per¬ 
quam  leve  habeatur,  timoribus  Doctoris  Meriii- 
MAN,  ni  fallor,  nihil  obstantibus,  curationem  pe¬ 
riculo  vacuam  esse,  pronunciare  liceat. 

Horum  prior  confirmat  plusquam  duodecim 
exemplis,  “  he  bad  not  known  one  untoward  or 
iiazardous  accident  tbat  could  be  imputed  to  it  ; 
and  in  the  greatest  number  of  tbese  cases  the  cbil- 
dren  liave  been  born  living.” 

Cl.  Hamilton  docet  hac  operatione  se  37 
vicibus  absque  periculo  usum  esse.  Eadem  vero 
foemina  decies,  semperque  maximo  commodo.  Ex 
27  mulieribus,  quibus  pelvis  partum  maturum 
negabat,  quibusque  ante  diem  eum  excitavit,  vi- 
ginti  tresque  tuto  vivos  infantes  pariebant. 
Nullo  exemplo  quidquam  territantis  occurrit. 
Methodum  non  tantum  quidem  omni  crimine 
vacuam,  sed  frequentissime  et  necessariam  et  me¬ 
dico  persuadendam.  . 

Ex  48  exemplis,  quas  aliorum  experientia  col¬ 
legit,  viginti  et  quinque  infantes  edebant  vivaces. 

Idem  vero  non  auctor  est,  hanc  operationem  in¬ 
stitui  propterea  quod  aliqua  pelvis  deformitas  sub¬ 
sit,  aut  infans  emortuus  sit  natus,  in  primo  mulieris 
partu.  .  Docet  enim  conditiones  faustiores  postea 
contingere  posse  ;  quae,  cum  instrumentorum  auxi¬ 
lio,  matrem  infante  maturo  et  incolumi  liberare 
valebunt. 

Eadem  fere  ratione  nisus,  secundum  Dom. 
Danes  puerperium  faustius .  forte  quam  primum 
desiturum  credebam ;  nec  erat,  nisi  post  secun¬ 
dum  partum,  quando  deformitatem  opinione  ma¬ 
jorem  adesse  didiceram,  quod  eundem  anticipari 
suaderem. 

* 

Doctor  Hamilton  easdem  cautelas  quas  apud 
alios  medicos  invenimus,  praecipit,  atque  sine 
consilio  aliorum  medicorum  nunquam  imperari 
debere  professus,  an  quisquam  rure  medicinam 
faciens,  ^  prudenter  suscipere  possit,  vehementer 
dubitat.  Atque  ego  huic  sententiae  eousque  as- 
sentior,  uti  multis,  praesertim  junioribus,  rure 
medicinam  exercentibus,  hanc  solicitam  fore  atque 
anxiam  admodum  susceptionem  judicem. 

Porro,  idem  vir,  post  multa  nec  inutilia  moni¬ 
ta  super  hac  re,  catheterem  foemineum  caute  sub 

membranis,  ad  duos  tresve  pollices  per  latera 
uteri  ante  promovere  jubet,  quam  membranas  ille 
perforet,  quo  iis  opportunitas  data  sit  formandi 
semet  in  saccum  cervicem  uteri  impleturum,  at¬ 
que,  incipientibus  partus  conatibus^  cuneatim  dis¬ 
tensurum. 

Quinimo  partem  tantummodo  liquoris  amnii 
emitti  jubet,  quantum  satis  sit,  ad  aequilibrium 
inter  uterum  et  res  quas  continet,  perturbandum. 
Hoc  enim  modo  contractiones  uterinas  certius  ac¬ 
cessuras  esse*  Quo  vero  tempore  accedant,  admo¬ 
dum  incertum  est*  Nonnullis  ante  diem.  125  vel 
15  post  aquas  eductas,  partus  non  supervenit*. 

Inter  alias  gravissimas  cautelas  et  praecepta, 
praelectionibus  hujus  celeberrimi  obstetrici  tra¬ 
dita,  ^quaeque  hic  frustra  describerem,  nutricem 
bonam  lactantem  ipso  temporis  puncto  quo  puer 
nascitur,  praesto  adesse  jubet.  Quin  ubi  illud  ne¬ 
gatum  fuerit,  se  talem  gravidam  non  curaturum 
esse  testatur  ;  utpote  qui  mortis  infantis  probabi¬ 
litatem,  si  hoc  suo  pabulo  naturalissimo  frauda¬ 
retur,  metueret. 


*  Vide  Denman^s  Midwifery,’'  vol.  ii.  p.  181. 

-  Postquam  ex  pelvis  conditione  diligenter  ex¬ 
plorata,  hanc  operationem  instituere  decretum 
est :  hse  quae  sequuntur  res  diligenter  observandae 
sunt. 

1®,  Ut  foemina  mediocri  valetudine  fruatur. 

2®,  Ut  alvus  et  urinalia  omni  distentione  ca- 
reant,  nam,  utcunque  dictu  mirabile  vi¬ 
deatur,  JoHANNES  Burns^  auctor  est 
se  de  partu  praematuro  inferendo  con¬ 
sultum  fuisse,  ubi  rectum  faecibus  dis¬ 
tensum  pro  pelve  deformi  medicis  im¬ 
posuit.  ■ 

3®,  Ut  os  tincae  ratione  quam  cautissima  lenis- 
simaque  ■  operiatur,  atque  catheter  vel 
quodvis  aliud  instrumentum  introductus, 
^  membranis  perforandis,  praeferatur. 

4®,  Ut  si  foemina  vehementer  agitata  primo  co¬ 
natu  videatur,  atque  difficultas  aliqua 
propter  os  uteri  perverse  situm  f,  vel  os 
sacrum  prominens  in  membranis  attin- 

*  Vide  Burns’  Midwifery,”  p.  648. 

-f  Id  quod  aegre  nostrae  Danes  occurrit,  quodque  non 
saepius  memorari  demiror. 

gendis,  obveniat,  tunc  diem  unam  alter- 
amve  operationem  differre  prudentis  sit. 

5®,  Juniorem  medicum  consilium  alius  medici 
cui  experientia  fuit  multa  de  rebus  ob¬ 
stetriciis,  petere  omnino  oportet,  nec  non 
examinatione  facta  quam  clarissime  evi¬ 
cisse  quod  mensura  pelvis  adeo  angusta 
sit  %  ut  haec  operatio  evaserit  necessaria. 

Postremo,  Medici  est,  nutricem  probe  lactan¬ 
tem  praesto  habere,  ut  infans,  si  modo  vi¬ 
vus  in  lucem,  prodierit,  conservetur,  cu¬ 
jus  quidem  necessario  tenera  conditio 
omnem  curam  atque  attentionem  quae 
dari  possunt,  enixe  postulat. 


*  De  hac  re  vide  Merriman,  Lond.Med.  Chirurg. 
Trans.”  vol.  iii.  Barlow,  Med.  Facts  and  Observa- 
tions,”  vols.  vii.  and  viii.  et  J as.  Barlow,  ‘‘  Lond.  M.  & 
P.  Journal,”  vol.  v.' 

